पूर्व मंत्री बैरवा ने क्षेत्र का दौरा किया
रामगंजमंडी| पूर्वमंत्री रामगोपाल बैरवा ने बुधवार को क्षेत्र में विभिन्न कार्यक्रमों में शिरकत की। कांग्रेस नगर अध्यक्ष अजीत पारख ने बताया कि बैरवा सुबह चेचट में चल रही भागवत कथा में और बाद में कुदायला में चल रही भागवत कथा में शामिल हुए।
वहीं शहर में प्रकाशचंद गुप्ता की माता, अकलेश मेडतवाल की नानी और मुन्ना तिवारी के निधन पर उनके घर जाकर संवेदना जताई। वहीं खींमच में ब्लॉक कांग्रेस अध्यक्ष अब्दुल सलाम की बहन के निधन पर शोक व्यक्त किया। उन्होंने पारख के घर पर चार जनवरी को प्रस्तावित धरना प्रदर्शन के संबंध में बैठक की। इस दौरान पूर्व उपप्रधान राजेंद्रसिंह सिसोदिया, भीमराज गुर्जर, मुकेश मीणा, मोहम्मद रउफ आदि भी साथ थे।
hin_Deva hin_Deva hin_Deva